

Αρκαλοχώρι, 31/12/2024

Προς: ΜΜΕ

**ΔΕΛΤΙΟ ΤΥΠΟΥ**

**Παραμονή Πρωτοχρονιάς: Ημέρα ανταλλαγής ευχών για τον Δήμαρχο Μινώα Πεδιάδας Βασίλη Κεγκέρογλου και τους συνεργάτες του**

Την αγορά στο Καστέλλι και στο Αρκαλοχώρι, επισκέφθηκε διαδοχικά, την παραμονή της Πρωτοχρονιάς, ο Δήμαρχος Μινώα Πεδιάδας Βασίλης Κεγκέρογλου, συνοδευόμενος από αντιδημάρχους, δημοτικούς συμβούλους και συνεργάτες.

Μαζί με τον Σεβασμιώτατο Μητροπολίτη Αρκαλοχωρίου, Καστελλίου και Βιάννου κ.κ. Ανδρέα, αντάλλαξαν ευχές με τους καταστηματάρχες, τους παραγωγούς της λαϊκής αγοράς και τους δημότες, οι οποίοι στηρίζοντας την τοπική αγορά προχώρησαν στα ψώνια τους για το πρωτοχρονιάτικο τραπέζι.

Ο Δήμαρχος ευχήθηκε σε όλους μια ευτυχισμένη νέα χρονιά με υγεία και ευημερία καθώς και δύναμη για την αντιμετώπιση κάθε πρόκλησης στη ζωή και την καθημερινότητα τους.